IMISLab/GreekWikipedia huggingface dataset:
Συλλογικό όργανο

Στη νομική επιστήμη με την ονομασία συλλογικό όργανο φέρεται ένα σύνολο προσώπων, ισότιμα συμπραττόντων και οργανωμένων σε ενιαία βούληση, όπου δυνάμει σχετικής νομοθεσίας, του παρέχεται η δυνατότητα να ενεργεί προς το συμφέρον και για λογαριασμό συγκεκριμένου νομικού προσώπου, επί διαφόρων υποθέσεων τόσο σε εσωτερικές όσο και σε εξωτερικές σχέσεις.

 Τα συλλογικά όργανα ανάλογα της φύσης της δράσης τους υπόκεινται σε ειδικούς κανόνες συγκρότησης, σύνθεσης και λειτουργίας. Εν προκειμένω η "συγκρότηση" αυτών αναφέρεται στον καθορισμό της νομίμου πληρότητας των μελών, είτε με εκλογή είτε με διορισμό, τόσο των τακτικών όσο και των αναπληρωματικών. Η δε "σύνθεση" αναφέρεται στην νομιμότητα της λειτουργίας του οργάνου, εκ της συμμετοχής των μελών σε συνεδρία, την έγκαιρη πρόσκλησή τους καθώς και την έλλειψη ασυμβίβαστων κωλυμάτων σε συνάφεια του εξεταζομένου θέματος. Τέλος η "λειτουργία" αναφέρεται στη παρουσία των μελών καθ΄ όλη τη διάρκεια της συνεδρίας, τη θέση του εισηγητή, καθώς και τον τρόπο λήψης των αποφάσεων (πλειοψηφία). Οποιαδήποτε παραβίαση επί των παραπάνω κανόνων συνιστά λόγο ακυρότητας της όποιας απόφασης που έχει ληφθεί υπό αυτές τις συνθήκες και κατ΄ επέκταση και οποιαδήποτε διοικητικής πράξης που ακολούθως στηρίχθηκε σ΄ αυτή την απόφαση. Τα δημόσια συλλογικά όργανα, αρχικά διακρίνονται σε "άμεσα", όταν οι αρμοδιότητές τους καθορίζονται από το σύνταγμα της χώρας και σε "έμμεσα", όταν προσδιορίζονται από άλλους διοικητικούς νόμους. Aνάλογα του χαρακτήρα της λειτουργίας τους διακρίνονται σε "νομοθετικά", "δικαστικά" και "διοικητικά". Τα τελευταία, επιμέρους σε "κεντρικά" και "περιφερειακά". Ανάλογα του χαρακτήρα των αποφάσεών τους αυτά διακρίνονται σε αποφασιστικά και γνωμοδοτικά. Τέλος διακρίνονται και σε πολλές άλλες κατηγορίες, ανάλογα της παρ΄ εκάστου αρμοδιότητας αυτών. Συλλογικά όργανα είναι πάσης φύσεως διοικητικά συμβούλια και επιτροπές του δημοσίου, όπως π.χ. το Υπουργικό Συμβούλιο, οι Υγειονομικές Επιτροπές, Επιτροπές λιμένων, τα Δημοτικά συμβούλια, πειθαρχικά συμβούλια κ.λπ., καθώς επίσης σύλλογοι, σωματεία, ομοσπονδίες κ.λπ. Στο Διεθνές Δίκαιο ως διεθνή συλλογικά όργανα φέρονται όλες οι γενικές γραμματείες και τα εκτελεστικά συμβούλια των διεθνών οργανισμών, οι πάσης φύσεως αντικειμένου διεθνείς επιτροπές, διεθνείς συνελεύσεις, διεθνείς επαγγελματικές ενώσεις κ.λπ. "Εγκυκλοπαίδεια Πάπυρος Larousse Britannica" τομ.55ος, σελ.369.
Απαγορευμένα παιχνίδια

Απαγορευμένα παιχνίδια (γαλλικά: Jeux interdits) είναι γαλλική πολεμική δραματική ταινία του 1952 σε σκηνοθεσία Ρενέ Κλεμάν και βασίζεται στο ομώνυμο μυθιστόρημα του Φρανσουά Μπουαγιέ.Η ταινία γυρίστηκε επτά χρόνια μετά το τέλος του Β' Παγκοσμίου Πολέμου και ξυπνά συλλογικές αναμνήσεις αυτής της οδυνηρής ιστορικής περιόδου. Αναφέρεται ειδικότερα στην παιδική ηλικία, τον πόλεμο, καθώς και στις πληγές του χρόνου.

 Η υπόθεση εκτυλίσσεται τον Ιούνιο του 1940, μεσούσης της μάχης της Γαλλίας. Κατά τη διάρκεια της μαζικής εξόδου του 1940 στη Γαλλία, μια ομάδα πολιτών βομβαρδίζεται από γερμανικά αεροπλάνα και σκοτώνονται σχεδόν όλοι. Η πεντάχρονη Πωλέτ (Μπριζίτ Φοσσέ) χάνει τους γονείς της και αρχίζει να περιπλανιέται στην εξοχή, κρατώντας αγκαλιά το πτώμα του σκύλου της. Στο δάσος, συναντά τον Μισέλ, (Ζωρζ Πουζουλί) ένα αγόρι δέκα ετών, που την παίρνει να ζήσει στο αγρόκτημα των γονιών του. Αρχικά διστακτικός, ο πατέρας του δέχεται να φιλοξενήσει το κοριτσάκι. Τα δύο παιδιά γίνονται φίλοι. Μαζί, προσπαθούν να αντιμετωπίσουν τον θάνατο και την καταστροφή που τους περιβάλλει κτίζοντας κρυφά ένα μικρό νεκροταφείο ανάμεσα στα ερείπια ενός εγκαταλελειμμένου νερόμυλου, όπου θάβουν το σκύλο της Πωλέτ και αρχίζουν να θάβουν άλλα ζώα, τοποθετώντας στους τάφους τους σταυρούς κλεμμένους από το τοπικό νεκροταφείο, ακόμη και τον σταυρό που ανήκε στον τάφο του πρόσφατα χαμένου αδελφού του Μισέλ. Ο πατέρας του Μισέλ υποπτεύεται ότι τον σταυρό πήρε ο γείτονάς του, με τον οποίο δεν είχε καλές σχέσεις και έρχεται σε σύγκρουση μαζί του. Τελικά, ο πατέρας ανακαλύπτει ότι ο Μισέλ έχει κλέψει τον σταυρό.Εν τω μεταξύ, Γάλλοι χωροφύλακες έρχονται στο αγρόκτημα για να πάρουν την Πωλέτ. Ο Μισέλ δεν αντέχει τη σκέψη να φύγει και λέει στον πατέρα του ότι θα του μαρτυρήσει πού βρίσκονται οι κλεμμένοι σταυροί, αλλά σε αντάλλαγμα δεν θα παραδώσει την Πωλέτ. Ο πατέρας του δεν τηρεί την υπόσχεσή του: ο Μισέλ καταστρέφει τους σταυρούς και η Πωλέτ οδηγείται σε μοναστήρι που έχει τεθεί στη διάθεση του Ερυθρού Σταυρού. Στο τέλος της ταινίας, το κοριτσάκι εμφανίζεται να τρέχει ανάμεσα σε πλήθος ανθρώπων, φωνάζοντας πότε τον Μισέλ και πότε τη μαμά της. Η ταινία Απαγορευμένα παιχνίδια κέρδισε το 1952 το Χρυσό Λιοντάρι στο Φεστιβάλ Κινηματογράφου της Βενετίας και το Τιμητικό Όσκαρ ως Καλύτερη Ξενόγλωσση Ταινία στις Ηνωμένες Πολιτείες, το 1953 το βραβείο Ιαπώνων Κριτικών Τόκιο και το 1954 το βραβείο της Βρετανικής Ακαδημίας Κινηματογράφου(BAFTA) ως Καλύτερη Ταινία. Το 2005, ο κριτικός κινηματογράφου Ρότζερ Ίμπερτ πρόσθεσε την ταινία στη συλλογή του Μεγάλες Ταινίες, θεωρώντας την μία από τις μεγάλες στιγμές του γαλλικού κινηματογράφου.
Γκοϊκανάντι

Το Γκοϊκανάντι είναι αρχαίο αλφάβητο που χρησιμοποιήθηκε στο έδαφος της Γκόα. Αυτό το σενάριο ήταν επίσης γνωστό ως κανταβί. Χρησιμοποιήθηκε για τη γραφή της γλώσσας Κονκάνι και μερικές φορές της Μαράτι. Ομοίως, χρησιμοποιήθηκε από τις εμπορικές οικογένειες Σαρασουάτ και Νταϊβάτζνα μαζί με το αλφάβητο Μόντι για να διατηρούν τις καταγραφές τους.

 Η κατάκτηση της Γκόα θεωρείται ως ένα μελανό σημείο στην ιστορία της γλώσσας Κονκάνι. Σύμφωνα με τα διατάγματα της Γκόα η κατοχή βιβλίων στις τοπικές γλώσσες ήταν αδίκημα. Όλα τα βιβλία οποιουδήποτε θέματος γραμμένα στα Κονκάνι, Μαράτι και Σανσκριτικά κατασχέθηκαν από τις αρχές και κάηκαν λόγω της υποψίας ότι μπορεί να σχετίζονται με την ειδωλολατρία. Είναι πιθανό ότι η πολύτιμη μη-θρησκευτική βιβλιογραφία που ασχολείται με την τέχνη, τη λογοτεχνία, τις επιστήμες και άλλα καταστράφηκαν αδιακρίτως ως αποτέλεσμα. Για παράδειγμα, ακόμη και πριν τις διαταγές εξέτασης σύμφωνα με επιστολή με ημερομηνία 24 Νοεμβρίου 1548, ο Δ. Φρ. Τζοάο τε Αλμπουκέρκι περιγράφει περήφανα τα επιτεύγματά του σε αυτή τη κατεύθυνση.Σήμερα, πολλά χειρόγραφα στα Κονκάνι που εκτίθονται σε μουσεία στην Πορτογαλία είναι λατινικές μεταγραφές των χειρογράφων Καντάβι των Ινδουιστικων επών. Το πρώτο έγγραφο γραμμένο σε αυτό το αλφάβητο είναι μια αναφορά που απευθύνεται από τον Ραβάλα Σέτι, Γκαουνκάρ του Καράιμ στα νησιά της Γκόα, προς τον βασιλιά της Πορτογαλίας. Αυτό το έγγραφο του 15ου αιώνα περιέχει μια υπογραφή στα Κονκάνι που γράφει: Ραβάλα Σετί μπαράχα (Μετάφραση: γραφή του Ραβάλα Σέτι). Πιστεύεται ότι τα περισσότερα προπορτογαλικά έγγραφα και βιβλία στα Καντάβι κάηκαν από τους πορτογάλους ιεραπόστολους.
Μαργαρίτα της Σαβοΐας (Βασίλισσα της Ιταλίας)

Η Μαργαρίτα (ιταλ. Margherita, 20 Νοεμβρίου 1851 - 4 Ιανουαρίου 1926) από τον Οίκο της Σαβοΐας ήταν κόρη του δούκα της Γένουας και με τον γάμο της έγινε βασίλισσα της Ιταλίας.

 Η Μαργαρίτα Μαρία Θηρεσία Ιωάννα ήταν η μόνη κόρη του Φερδινάνδου Δούκα της Γένουας, και της Ελισάβετ των Βέττιν, κόρης του Ιωάννη της Σαξονίας. Παντρεύτηκε το 1868 τον Ουμβέρτο Α΄ της Ιταλίας και είχε τέκνα: Βίκτωρ Εμμανουήλ Γ΄ (1869 - 1947), Βασιλιάς της Ιταλίας. ‘Rifugio Regina Margherita alla Punta Gnifetti’, varasc.it. The official opening ceremony took place a fortnight later on 4 September. David Doughan, Peter Gordon, Women, Clubs and Associations in Britain (2007), p. 111
Χάβναρ Μπόλτφελαγκ

Η Χάβναρ Μπόλτφελαγκ (φεροϊκά: Havnar Bóltfelag, συντμημένα: HB) είναι μία από τις παλαιότερες και πιο πετυχημένες ποδοσφαιρικές ομάδας των Νήσων Φερόε. Ιδρύθηκε στις 4 Οκτωβρίου 1904. Βάση της ομάδας είναι η πρωτεύουσα Τόρσχαβν. Έδρα της είναι το Gundadalur Stadium, χωρητικότητας 5.000 θεατών. Συμμετέχει στο Πρωτάθλημα ποδοσφαίρου Φερόε. Έχει κατακτήσει 22 πρωταθλήματα και 26 κύπελλα.

 Πρωτάθλημα ποδοσφαίρου Φερόε: 241955, 1960, 1963, 1964, 1965, 1971, 1973, 1974, 1975, 1978, 1981, 1982, 1988, 1990, 1998, 2002, 2003, 2004, 2006, 2009, 2010, 2013, 2018, 2020.Κύπελλο Νήσων Φερόε: 271955, 1957, 1959, 1962, 1963, 1964, 1968, 1969, 1971, 1972, 1973, 1975, 1976, 1978, 1979, 1980, 1981, 1982, 1984, 1987, 1988, 1989, 1992, 1995, 1998, 2004, 2019.Σούπερ Καπ Νήσων Φερόε: 22009, 2010.Atlantic Cup: 12004. Τα εντός έδρας αποτελέσματα με έντονη γραφή. Official website (Φεροϊκά) (Αγγλικά) Official Facebook (Φεροϊκά)
Τατιάνα Αρτμένκο

Η Η Τατιάνα Σαποσνίκοβα-Αρτμένκο, γνωστή και πιο απλά ως Τατιάνα Αρτμένκο (γεννήθηκε στις 2 Σεπτεμβρίου 1976) είναι πρωήν διεθνής πετοσφαιρίστρια η οποία αγωνιζόταν ως ακραία. Κατά τη διάρκεια της καριέρας της αγωνίστηκε στα πρωταθλήματα του Ισραήλ, της Ιαπωνίας, της Γερμανίας, της Ιταλίας, της Βραζιλίας, της Ελλάδας, της Τσεχίας και του Αζερμπαϊτζάν.

 Η Τατιάνα Αρτμένκο έκανε τα πρώτα της βήματα στις ακαδημίες της Μακάμπι Τελ Αβίβ, στις οποίες βρέθηκε το 1990 σε ηλικία 14 ετών. Μέχρι και το 1995, η Αρτμένκο αγωνίστηκε σε ομάδες του Ισραήλ και συγκεκριμένα στις Χάποελ Αραντ (1991-93) και Εμέκ Χέφερ (1993-95). Το 1995 η Αρτμενκο αποφάσισε να συνεχίσει την καριέρα της στη Χισαμίτσου Σπρινγκς, ομάδα της Ιαπωνίας. Στους Σπρινγκς παρέμεινε για δύο χρόνια χωρίς ωστόσο να καταφέρει να κατακτήσει κάποιο τίτλο. Το 1997 άφησε την Ιαπωνία και ταξίδεψε στη Γερμανία για λογαριασμό των Βόλλει Κατς. Στην ομάδα του Βερολίνου παρέμεινε για ένα χρόνο, καθώς το 1998 μεταπήδησε στην Ιταλία. Από το 1998 και μέχρι το 2010, η Αρτμένκο αγωνίστηκε κατά κύριο λόγο σε ομάδες της Ιταλίας και συγκεκριμένα στις Παλέρμο, Καλάμπρια, Μοντεσιάβο, Φορναρίνα, Σασουόλο, Περούτζια και Ουρμπίνο. Μοναδικές εξαιρέσεις σε αυτήν τη δεκαετία συνεχούς παρουσίας της Αρτμένκο σε ομάδες της Ιταλίας ήταν τα περάσματά της από τη βραζιλιάνικη Ρεξόνα Αντς καθώς επίσης και από τον Ολυμπιακό Πειραιώς. Η Τατιάνα Αρτμένκο μετεγγράφη το 2010 στην Προστέγιοφ, ομάδα της Τσεχίας. Στην Προστέγιοφ παρέμεινε για δύο χρόνια κατακτώντας δύο ισάριθμα εγχώρια νταμπλ Τσεχίας. Την περίοδο 2012-13 αγωνίστηκε στο Αζερμπαιτζάν με την ομάδα της Λοκομοτίβ Μπακί, η οποία έμελλε να αποτελέσει και την τελευταία ομάδα στην επαγγελματική της καριέρα. Η Τατιάνα Αρτμένκο ήταν διεθνής με την εθνική ομάδα πετοσφαίρισης γυναικών του Ισραήλ από το 2002 και έχει πραγματοποιήσει αρκετές συμμετοχές. 1 Τσάμπιονς Λιγκ: 2008 1 Σούπερ Καπ Ιταλίας: 2000 2 Πρωταθλήματα Τσεχίας: 2011, 2012 2 Κύπελλα Τσεχίας: 2011, 2012 Το προφίλ της Αρτμένκο στο worldofvolley.com Παρελθόν από τον Ολυμπιακό η Αρτμένκο λόγω εγκυμοσύνης
ΤΟΠ 09

Το ΤΟΠ 09 (τσεχ. TOP 09) είναι τσεχικό συντηρητικό, κεντροδεξιό πολιτικό κόμμα. Το όνομά του αποτελεί συντόμευση του Tradice Odpovědnost Prosperita 09, που σημαίνει «Παράδοση Υπευθυνότητα Ευημερία 09». Αρχηγός του κόμματος είναι η Μαρκέτα Πεκάροβα Αντάμοβα, ενώ το κόμμα υποστηρίζει την ελεύθερη αγορά και την Ευρωπαϊκή Ένωση. Το κόμμα κατέχει 7 από τις συνολικά 200 έδρες της Βουλής των Αντιπροσώπων της Τσεχικής Δημοκρατίας.

 Το κόμμα ιδρύθηκε στις 11 Ιουνίου 2009 από τον Μίροσλαβ Κάλουσεκ ως μία παράταξη υπέρ της ελεύθερης αγοράς που αποσπάστηκε από την Χριστιανική και Δημοκρατική Ένωση-Τσεχοσλοβάκικο Λαϊκό Κόμμα. Πρώτος αρχηγός του κόμματος εξελέγη ο Κάρελ Σβάρτσενμπεργκ, ο οποίος είχε διατελέσει υπουργός Εξωτερικών της χώρας προτεινόμενος από τους Πράσινους. Το ΤΟΠ 09 ήταν το δεύτερο δημοφιλέστερο δεξιό κόμμα της Τσεχίας μετά το Πολιτικό Δημοκρατικό Κόμμα, όπως φάνηκε και στις εκλογές του 2010, όπου το ΤΟΠ 09 συγκέντρωσε το 16,7% των ψήφων και το Πολιτικό Δημοκρατικό Κόμμα το 20,22%. Το κόμμα συμμετέχει στην κυβέρνηση της Τσεχίας μαζί με το Πολιτικό Δημοκρατικό Κόμμα και τα Δημόσια Θέματα, στην οποία διατηρεί πέντε υπουργικές θέσεις.Τον Σεπτέμβριο του 2010, το ΤΟΠ 09 υπέβαλλε αίτηση μέλους προς το Ευρωπαϊκό Λαϊκό Κόμμα. Ο Κάρελ Σβάρτσενμπεργκ ήδη συμμετείχε σε δύο συνόδους του Ευρωπαϊκού Λαϊκού Κόμματος, ενώ στις 10 Φεβρουαρίου 2011 έγινε και επισήμως μέλος του. Το 2021 η δύναμη του κόμματος έχει υποχωρήσει σημαντικά και πλέον διατηρεί μόνο 7 έδρες.
Καρπάθια (φορτηγό)

Το Καρπάθια ήταν ένα φορτηγό που παράχθηκε από την ρουμανική Steagul Rosu από το 1960. Η πρώτη έκδοση του φορτηγού που μπήκε στην παραγωγή ήταν το SR-131 Carpați, το οποίο ήταν διαθέσιμο με ωφέλιμο φορτίο περίπου 3 τόνων, ενώ η καμπίνα του είχε σχεδιαστεί από την γαλλική Chausson, η οποία ήταν μια γνωστή εταιρία που παρήγαγε ή σχεδίαζε αμαξώματα για άλλους παραγωγούς οχημάτων. Το φορτηγό χρησιμοποιούσε την γνωστή μηχανή V8 της Ford. Μερικούς μήνες μετά άρχιζε και να παράγεται και το SR-132 Carpați, που ήταν πιο υπερυψωμένο και είχε τετρακίνηση για πιο εύκολη μετακίνηση σε ανώμαλα εδάφη. Η μηχανή πάρθηκε μέσω της Chausson που είχε στενές σχέσεις με την Ford της Γαλλίας, και έφτιαχνε αρκετά οχήματα σε σασί γαλλικών φορτηγών Ford. Στην πραγματικότητα, το ρουμανικό εργοστάσιο δεν έλαβε ποτέ άδεια να χρησιμοποιήσει την μηχανή. Το όνομα του οχήματος προερχόταν από τα Καρπάθια Όρη.

 Το Καρπάθια αντικατέστησε το SR-101, το οποίο ήταν μια αντιγραφή του ρωσικού ZIS-150, αν και χρησιμοποιούσε αρκετά εξαρτήματα από το ρωσικό όχημα, όπως το σασί και τους άξονες. Η μηχανή ήταν η γνωστή V8 της Ford, ενώ η καμπίνα σχεδιάστηκε από την γαλλική Chausson και ήταν εμπνευσμένη από διάφορα Αμερικάνικα φορτηγά και το Citroën U23.Το όχημα εκσυγχρονίστηκε το 1964 σαν SR-131 Bucegi, ενώ το SR-132 σαν SR-114 Bucegi και τα οχήματα συνέχιζαν να παράγονται με επιτυχές πωλήσεις. Βέβαια, με την Πετρελαϊκή κρίση του 1973, η μηχανή V8 αποδείχτηκε αρκετά μη οικονομική και αντικαταστάθηκε από μια που ήταν αντιγραφή από μια μηχανή της γαλλικής Saviem της ίδιας εποχής. Το όχημα επίσης μετονομάστηκε σε DAC 6135.Βέβαια, η μηχανή V8 συνέχιζε να χρησιμοποιείται σε διάφορα άλλα ρουμανικά οχήματα, όπως λεωφορεία και στρατιωτικά φορτηγά. Η παραγωγή τελείωσε το 1995 αν και αυτά τα φορτηγά χρησιμοποιούνταν σχεδόν σε όλους τους τομείς της χώρας για αρκετά χρόνια ακόμα. Τα φορτηγά αντικαταστάθηκαν από το ROMAN 8.135, το οποίο ήταν μια παραλλαγή από ρουμανικά φορτηγά που ήταν βασισμένα σε αυτά της γερμανικής MAN. Αν και προοριζόταν κυρίως για τη Ρουμανία, υπήρχαν και μερικές εξαγωγές σε χώρες στο Ανατολικού Μπλοκ σε μικρά νούμερα, ενώ επίσης εξαγόταν και στην Κίνα και ένα πολύ μικρό νούμερο πουλήθηκε και στην Αμερική την δεκαετία του 1990. Pierderi record la Roman SA: 80 de milioane de euro | Buna ziua Brasov
Ορθόπνοια

Ορθόπνοια είναι η δύσπνοια που συμβαίνει κατά την ύπτια θέση, υποχρεώνοντας το άτομο να πρέπει να κοιμηθεί ανασηκωμένος στο κρεβάτι ή καθισμένος σε καρέκλα. Εμφανίζεται συνήθως ως τελευταία εκδήλωση καρδιακής ανεπάρκειας, ως αποτέλεσμα ανακατανομής υγρού στην κεντρική κυκλοφορία, προκαλώντας αύξηση στην πνευμονική τριχοειδή πίεση. Εμφανίζεται επίσης σε περιπτώσεις κοιλιακής παχυσαρκίας ή πνευμονικής ασθένειας. Η ορθόπνοια είναι το αντίθετο της πλατύπνοιας που είναι η δύσπνοια που χειροτερεύει όταν κάποιος είναι καθισμένος ή όρθιος.

 Η ορθόπνοια είναι συχνά σύμπτωμα της αριστερής κοιλιακής καρδιακής ανεπάρκειας και/ή πνευμονικού οιδήματος. Μπορεί επίσης να συμβεί σε άτομα με άσθμα και χρόνια βρογχίτιδα, καθώς και σε άτομα με άπνοια ύπνου ή διαταραχή πανικού. Σχετίζεται επίσης με την πολυκυστική νόσο του ήπατος (polycystic liver disease). Από νευρομυϊκή άποψη, η ορθόπνοια είναι ένδειξη σοβαρής διαφραγματικής εξασθένησης. Κάτω από τέτοιες συνθήκες, οι ασθενείς μπορεί να παρουσιάσουν δύσπνοια όταν σκύβουν (π.χ., κατά το δέσιμο κορδονιών). Η ορθόπνοια οφείλεται σε αυξημένη κατανομή του αίματος στην πνευμονική κυκλοφορία όταν ένα άτομο είναι ξαπλωμένο ή πιο κοντά σε οριζόντια θέση. Το ξάπλωμα μειώνει το το ανασταλτικό φαινόμενο που έχει συνήθως η βαρύτητα στο αίμα που επιστρέφει προς την καρδιά από τα κατώτερα άκρα του σώματος. Αυτό αυξάνει τη φλεβική επιστροφή της δεξιάς πλευράς. Σε ένα κανονικό άτομο, αυτή η ανακατανομή του αίματος έχει μικρή επίπτωση στην αναπνευστική λειτουργία, επειδή η αριστερή κοιλία έχει επαρκή χωρητικότητα για να αυξήσει τον όγκο παλμού της (ως αποτέλεσμα του μηχανισμού Frank-Starling). Σε άτομο με καρδιακή ανεπάρκεια, η αριστερή κοιλία έχει ανεπαρκή χωρητικότητα για να ανταποκριθεί στην αυξημένη άφιξη του αίματος από την πνευμονική κυκλοφορία. Αυτό οδηγεί σε συσσώρευση του αίματος στην πνευμονική κυκλοφορία. Η αυξημένη ενδοπαρεγχυματική πνευμονική ενδοαγγειακή πίεση μπορεί επίσης να έχει ως αποτέλεσμα υδροστατική πίεση που σχετίζεται με την έκκριση υγρού στις κυψέλες, προκαλώντας συνεπώς πνευμονικό οίδημα και παραπέρα επιδείνωση της δύσπνοιας. Συνεπώς, η δύσπνοια εκφράζεται συνήθως μετά από ένα λογικά μικρό χρονικό διάστημα που ένα άτομο με αριστερή κοιλιακή ανεπάρκεια βρίσκεται κοντά στην επίπεδη θέση. Αυτό είναι διαφορετικό από τη δύσπνοια που εμφανίζεται από κάποιον με πνευμονική παρεγχυματική παθολογία (και περιοριστική και αποφρακτική) όταν είναι ξαπλωμένος, που είναι ξαφνική και σχετίζεται αντίθετα με οξεία μεταβολή στην απώλεια του μηχανικού πλεονεκτήματος στον διαφραγματικό/βοηθητικό αναπνευστικό μυ κατά τη μετακίνηση του σώματος σε μια πιο οριζόντια θέση. Η διάγνωση βασίζεται κυρίως σε κλινικά χαρακτηριστικά. Η θεραπεία του υποκειμένου αιτίου θα εξυπηρετήσει τον σκοπό. Η λέξη ορθόπνοια προέρχεται από τον συνδυασμό των ελληνικών λέξεων ορθο- + -πνοια, επειδή ανασηκώνεται ο ασθενής λόγω της δύσπνοιας.
Ντέσμοντ Ντέιβις

Ο Ντέσμοντ Ντέιβις (Desmond Davis, γενν. 24 Μαΐου 1926 -3 Ιουλίου 2021 ) είναι Βρετανός σκηνοθέτης του κινηματογράφου και της τηλεόρασης. Η γνωστότερη ταινία του είναι η αρχική Σύγκρουση των Τιτάνων (1981).

 Ο Ντέσμοντ Ντέιβις γεννήθηκε στο Λονδίνο. Μετά από μακρά μαθητεία ως «παιδί της κλακέτας» κατά τη δεκαετία του 1940 με την Κινηματογράφική Μονάδα του βρετανικού στρατού, ανελίχθηκε σε βοηθό εικονολήπτη και μετά σε εικονολήπτη (κάμεραμαν), αρχικώς σε χαμηλού προϋπολογισμού βρετανικές ταινίες της δεκαετίας του 1950. Τη δεκαετία του 1960 ήταν πλέον εικονολήπτης σε διεθνώς γνωστές ταινίες, όπως τις Ο Επαναστάτης (The Loneliness of the Long Distance Runner, 1962), Φρόιντ: Απόκρυφα πάθη (σκηνοθεσία του Τζον Χιούστον) και Τομ Τζόουνς («Όσκαρ» καλυτερης ταινίας). Ο Ντέιβις σκηνοθέτησε την πρώτη ταινία του το 1964: ήταν το δράμα Girl with Green Eyes, που κέρδισε το βραβείο καλύτερου σκηνοθέτη του αμερικανικού National Board of Review. Ο Ντέιβις ξανασκηνοθέτησε τις δύο πρωταγωνίστριες της ταινίας αυτής, τη Ρίτα Τάσινχαμ και τη Λιν Ρεντγκρέιβ, στην κωμωδία Smashing Time (1967). Στο Διεθνές Φεστιβάλ Κινηματογράφου Σαν Σεμπαστιάν του 1966, ο Ντέιβις κέρδισε το βραβείο «Χρυσό Κοχύλι» καλύτερης ταινίας για το έργο I Was Happy Here με πρωταγωνίστρια τη Σάρα Μάιλς. Κατά τη δεκαετία του 1970 ο σκηνοθέτης εγκατέλειψε επί μακρόν τη μεγάλη οθόνη, στρέφοντας τη δημιουργικότητά του στην τηλεόραση: Γύρισε επεισόδια της παιδικής σειράς Follyfoot και της κατασκοπευτικής σειράς The New Avengers, καθώς και μία προσαρμογή του έργου του Ουίλλιαμ Σαίξπηρ Με το ίδιο μέτρο στη σειρά BBC Television Shakespeare. Στην ταινία Η σύγκρουση των Τιτάνων του 1981 ο Ντέσμοντ Ντέιβις σκηνοθέτησε τους Μπέρτζες Μέρεντιθ, Μάγκι Σμιθ και σερ Λόρενς Ολίβιε σε μια χαλαρή απόδοση του μύθου του Περσέως της ελληνικής μυθολογίας. Το επόμενο βήμα του σκηνοθέτη ήταν η μεταφορά του βιβλίου της Αγκάθα Κρίστι Ordeal by Innocence, με τους Ντόναλντ Σάδερλαντ και Φέι Ντάναγουεϊ. Σκηνοθέτησε επίσης για την τηλεόραση το 1983 Το σημάδι των τεσσάρων του Άρθουρ Κόναν Ντόυλ με τον Ίαν Ρίτσαρντσον στον ρόλο του Σέρλοκ Χολμς. Συνέχισε στην τηλεόραση με μια προσαρμογή της Κυρίας με τις καμέλιες με πρωταγωνιστές την Γκρέτα Σκάκι και τον Κόλιν Φερθ (1984). Ο Ντέσμοντ Ντέιβις στην IMDb
Βυζαντινό Μουσείο Ιωαννίνων

Το Βυζαντινό Μουσείο Ιωαννίνων στεγάζεται σε ένα από τα κτίρια της ακρόπολης (Ιτς Καλέ) των Ιωαννίνων. Το κεντρικό μέρος του κτιρίου που στεγάζει το μουσείο κατασκευάστηκε στην δεκαετία του 1960 και αρχικά ήταν βασιλικό περίπτερο.

 Το μουσείο άνοιξε για το κοινό το 1995. Η συλλογή των ασημένιων αντικειμένων του μουσείου στεγάζεται σε ένα ξεχωριστό κτήριο του 19ου αιώνα στην ακρόπολη των Ιωαννίνων. Υπάρχουν σχέδια για την εκμετάλλευση κτιρίων από την ακρόπολη των Ιωαννίνων με στόχο να τοποθετηθούν τα εκθέματα του μουσείου. Το μουσείο περιέχει συλλογές παλαιοχριστιανικών και βυζαντινών γλυπτών, ευρήματα ανασκαφών από την Άρτα, αγγεία, χειρόγραφα και πρώιμες εκδόσεις έντυπων βιβλίων, μεταβυζαντινές εικόνες και ασημένια αντικείμενα.
Κάθι Φρίμαν

Η Κάθι Φρίμαν (Catherine Astrid Salome "Cathy" Freeman, 16 Φεβρουαρίου 1973) είναι Αυστραλή, Αβοριγίνας, πρώην αθλήτρια του στίβου, κυρίως στο δρόμο των 400 μ. αλλά και στα 100 και 200μ. και στη σκυταλοδρομίες 4x100 και 4x400. Ήταν χρυσή ολυμπιονίκης στα 400 μέτρα στους Ολυμπιακούς Αγώνες στο Σίδνεϋ, στην τελετή έναρξης των οποίων άναψε την ολυμπιακή φλόγα στο στάδιο. Υπήρξε δύο φορές παγκόσμια πρωταθλήτρια στα 400 μέτρα (το 1997 και το 1999) ενώ έχει κερδίσει και τέσσερα χρυσά μετάλλια στους Αγώνες της Κοινοπολιτείας στα 200 και στα 400 μέτρα και στις σκυταλοδρομίες 4Χ100 και 4Χ400.

 Η Κάθι Φρίμαν γεννήθηκε στις 16 Φεβρουαρίου του 1973 στο Κουίνσλαντ της Αυστραλίας. Ξεκίνησε να ασχολείται με τον στίβο από μικρή ηλικία. Η πρώτη της συμμετοχή σε μεγάλους αγώνες ήταν σε ηλικία μόλις 17 χρονών, στους Αγώνες της Κοινοπολιτείας στο Ώκλαντ, της Νέας Ζηλανδίας, το 1990, όταν έτρεξε με την ομάδα της σκυταλοδρομίας 4x100 της Αυστραλίας, που κέρδισε το χρυσό μετάλλιο. Την ίδια χρονιά στο Παγκόσμιο Πρωτάθλημα Νέων στο Πλόβντιβ, στη Βουλγαρία, έφτασε στα ημιτελικά των 100μ. και τερμάτισε πέμπτη στον τελικό των 400μ. Δύο χρόνια μετά, στο Παγκόσμιο Πρωτάθλημα Νέων στη Σεούλ, κέρδισε το ασημένιο μετάλλιο στα 200μ. Στους Αγώνες της Κοινοπολιτείας το 1994 στον Καναδά η Φρήμαν κέρδισε το χρυσό μετάλλιο στα 200μ και στα 400μ και το ασημένιο μετάλλιο με την εθνική ομάδα της χώρας της στη σκυταλοδρομία 4x100. Συμμετείχε επίσης στην ομάδα 4x400 που κέρδισε το χρυσό μετάλλιο στη συνέχεια όμως ακυρώθηκε. Το 1995 στο Παγκόσμιο Πρωτάθλημα Ανοιχτού Στίβου στο Γκέτεμποργκ στη Σουηδία κέρδισε το χάλκινο μετάλλιο με την ομάδα σκυταλοδρομίας 4x400. Το 1996 ήταν αργυρή ολυμπιονίκης στα 400μ στους Ολυμπιακούς Αγώνες της Ατλάντα και την επόμενη χρονιά παγκόσμια πρωταθλήτρια στο Παγκόσμιο Πρωτάθλημα Ανοιχτού Στίβου στην Αθήνα στα 400μ. με χρόνο 49 δευτ. και 77 εκ. Το 1998 έμεινε εκτός του στίβου λόγω ενός τραυματισμού και επέστρεψε στους αγώνες το 1999 κερδίζοντας το χρυσό μετάλλιο στα 400μ. στο Παγκόσμιο Πρωτάθλημα Ανοιχτού Στίβου στη Σεβίλλη. Επίσης το 1999 στο ίδιο άθλημα ήταν δεύτερη στο Παγκόσμιο Πρωτάθλημα Κλειστού Στίβου που διεξήχθη στο Μαεμπάσι της Ιαπωνίας. Στους Ολυμπιακούς Αγώνες του Σίδνευ ήταν πρώτη στα 400μ. με χρόνο 49δευτ. και 13 εκ. και έκτη στα 200μ. Το 2002 κέρδισε την πρώτη θέση στη σκυταλοδρομία 4x400 στους Αγώνες της Κοινοπολιτείας στο Μάντσεστερ. http://iaaf.org/athletes/biographies/country=AUS/athcode=63105/index.html
Μύλοι Νάξου

Οι Μύλοι είναι οικισμός της κεντροδυτικής Νάξου, χτισμένο σε υψόμετρο 170-200 μέτρων και έχει 27 κατοίκους (απογραφή 2011). Διαθέτουν και έναν σύλλογο με όνομα "Σύλλογος Κουρνοχώρι-Μύλοι". Το χωριό αποτελείται από τους κάτω, τους μεσαίους και τους πάνω Μύλους.

 Το 1920, στην απογραφή ο οικισμός αναγνωρίζεται και προσαρτάται στην κοινότητα Μελάνων. Το 1997, με την εφαρμογή του προγράμματος Καποδίστριας (νόμος 2539/97), ο οικισμός προσαρτάται στο δήμο Νάξου. Συγκεκριμένα, με το πρόγραμμα Καποδίστριας υπαγόταν στο Δημοτικό Διαμέρισμα Μελάνων, του Δήμου Νάξου, του νομού Κυκλάδων, στο γεωγραφικό διαμέρισμα Νήσων Αιγαίου Πελάγους. Το 2010, με την εφαρμογή του προγραμματος Καλλικράτης (νόμος 3852/2010), ο οικισμός προσαρτάται στο νεοσύστατο δήμο Νάξου & Μικρών Κυκλάδων.Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Άγιο Θαλέλαιο ( 106 κ.), Κουρουνοχώρι ( 105 κ.) και Μέλανες ( 414 κ.) την Τοπική Κοινότητα Μελάνων ( 652 κ.). Η τ.κ. Μελάνων υπάγεται στη Δημοτική Ενότητα Νάξου, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου. Μύλοι: Η άγνωστη ομορφιά των Μελάνων Αρχειοθετήθηκε 2013-09-17 στο Wayback Machine.
Expanse Studios

Η Expanse Studios είναι ένας πολυεθνικός προγραμματιστής παιχνιδιών διαδικτυακού καζίνο, που ιδρύθηκε το 2017. Ως εταιρεία που επικεντρώνεται στην παραγωγή διαδικτυακών εκδόσεων παιχνιδιών καζίνο, επικεντρώνεται κυρίως στην τύχη και τα τυχερά παιχνίδια για το διαδίκτυο. Στην τεράστια συλλογή του, το Expanse Studios διαθέτει 25 παιχνίδια που κυμαίνονται από κουλοχέρηδες μέχρι μπλάκτζακ, ρουλέτα και βίντεο πόκερ. Αυτά τα παιχνίδια έχουν διαμορφωθεί για επιτραπέζιους και κινητούς περιηγητές, μαζί με εφαρμογές Android και iOS, και είναι κατασκευασμένα με τεχνολογία HTML5.

 Από την ίδρυσή του το 2017, το Expanse Studios συνεργάζεται με διαδικτυακά καζίνο σε όλο τον κόσμο, ξεκινώντας από περιφερειακά καζίνο στα Βαλκάνια, προσφέροντας τη γκάμα των παιχνιδιών του σε οργανισμούς όπως το Meridian Tech d.o.o από τη Σερβία. Έχει επίσης καλλιεργήσει ισχυρή συνεργασία στην Ευρώπη με την Meridian Gaming ltd από τη Μάλτα, καθώς και στη Νότια Αμερική, συνεργαζόμενος με την Global Meridian Gaming N.V. από το Περού.Η Expanse έχει επεκτείνει τις δραστηριότητές της στον υπόλοιπο κόσμο, συνεργαζόμενη με διαδικτυακά καζίνο όπως η Bit Tech ltd από την Τανζανία, η Amazon Betting ltd από τις Σεϋχέλλες, η Supergoal από το Καμερούν και η Fixed Odds Investment από τη Ζάμπια. Μέσα από αυτές τις συνεργασίες, το Expanse Studios προσφέρει παιχνίδια σε παίκτες στην Ευρώπη, τη Νότια Αμερική και την Αφρική. Το πρώτο παιχνίδι που παρήγαγε η εταιρεία ήταν μια ηλεκτρονική έκδοση της ευρωπαϊκής ρουλέτας, που ονομάστηκε Titan Roulette. Αυτό το παιχνίδι που δημιουργήθηκε στις αρχές του 2018, βοήθησε την εταιρεία να εισχωρήσει στην αγορά παιχνιδιών διαδικτυακού καζίνο. Από τότε, το χαρτοφυλάκιο της Expanse επεκτάθηκε με κουλοχέρηδες βίντεο, πόκερ βίντεο και επιτραπέζια παιχνίδια το 2018 και το 2019, με τη λίστα των παιχνιδιών να ενημερώνεται σε μηνιαία βάση. Το ευρύ φάσμα προσφορών της Expanse Studios έχει πλέον επεκταθεί σε μεγαλύτερη εστίαση σε νέα και καινοτόμα παιχνίδια καζίνο που περιλαμβάνουν ειδικές κατηγορίες στοιχημάτων. Παιχνίδια όπως το Crazy Horses και το Circus Fever είναι μόνο δύο παραδείγματα αυτού, όπου οι παίκτες μπορούν να ποντάρουν στο γρηγορότερο άλογο ή στον νικητήριο τομέα, αντίστοιχα. Το μεγαλύτερο πλεονέκτημα αυτών των παιχνιδιών είναι ότι καταλαμβάνουν λίγο χώρο σε υπολογιστή ή τηλέφωνο και έχουν χαμηλότερη κατανάλωση διαδικτύου από άλλα, πιο παραδοσιακά παιχνίδια.
Νταβίντ ΜακΆλιστερ

Ο Νταβίντ ΜακΑλιστερ (αγγλ.: David McAllister) (γεννημένος στις 12 Ιανουαρίου 1971 στο Δυτικό Βερολίνο) είναι Γερμανός πολιτικός της συντηρητικής Χριστιανοδημοκρατικής Ένωσης. Την 1η Ιουλίου του 2010 εξελέγη Πρωθυπουργός του κράτους της Κάτω Σαξονίας, διαδεχόμενος τον Κρίστιαν Βουλφ, ​​ο οποίος παραιτήθηκε μετά την εκλογή του ως Προέδρου της Γερμανίας. Ο Μακάλιστερ αντικαταστάθηκε από τον Στέφαν Βέιλ (επικεφαλής συνασπισμού σοσιαλδημοκρατών και πράσινων) στις εκλογές που έγιναν στις 20 Ιανουαρίου 2013. Είναι δικηγόρος στο επάγγελμα, έχει διατελέσει πρόεδρος της κοινοβουλευτικής ομάδας της Χριστιανοδημοκρατικής Ένωσης στο Κοινοβούλιο της Κάτω Σαξονίας από το 2003 έως το 2010 και εκλέχθηκε πρόεδρος του κρατιδίου το 2008. Από το 2010, είναι επίσης μέλος του εποπτικού συμβουλίου της Volkswagen.

 Ο Νταβίντ ΜακΆλιστερ γεννήθηκε στις 12 Ιανουαρίου του 1971 στο Δυτικό Βερολίνο από Σκωτσέζο πατέρα και Γερμανίδα μητέρα. Ο πατέρας του, ο James Buchanan ΜακΆλιστερ, ήταν αξιωµατικός του Βρετανικού στρατού, από την Γλασκώβη (όπου η οικογένεια εξακολουθεί να έχει συγγενείς), που εγκαταστάθηκε στο Δυτικό Βερολίνο από το 1969, όπου και συνδέθηκε με το Βασιλικό Σώμα Σημάτων. Η µητέρα του είναι δασκάλα μουσικής. Ανατράφηκε σε δίγλωσση οικογένεια και παρακολούθησε Βρετανικό δημοτικό σχολείο στο Βερολίνο.Μετά την μετακόμιση των γονιών του στη μικρή πόλη Bad Bederkesa της Κάτω Σαξονίας το 1982, πήγε σε οικοτροφείο στην Bederkesa όπου πήρε απολυτήριο λυκείου το 1989. Από το 1989 μέχρι το 1991, ο ΜακΆλιστερ υπηρέτησε ως στρατιώτης της Bundeswehr, στην Panzerbataillon 74 στο Cuxhaven. Από το 1991 έως το 1996 σπούδασε νομικά με υποτροφία από το Ίδρυμα Konrad Adenauer στο Πανεπιστήμιο του Ανοβέρου. Το 1994 έγινε τοπικός πρόεδρος της νεολαίας της Χριστιανοδημοκρατικής Ένωσης, Junge Union, στην επαρχία Cuxhaven. Από το 1996 μέχρι το 2010, ο ΜακΆλιστερ ήταν μέλος του συμβουλίου της επαρχίας Cuxhaven. Διετέλεσε δήμαρχος της Bad Bederkesa από το 2001 έως το 2002. Από το 2002 έως το 2003, ήταν επίσης ο γενικός γραμματέας της Χριστιανοδημοκρατικής Ένωσης στην Κάτω Σαξονία. Από το 2003 υπηρέτησε ως ο ηγέτης της κοινοβουλευτικής ομάδας της Χριστιανοδημοκρατικής Ένωσης στο Κοινοβούλιο της Κάτω Σαξονίας, του οποίου υπήρξε μέλος από το 1998. Ο ΜακΆλιστερ διαδέχθηκε τον Κρίστιαν Βουλφ, όπως τον πρόεδρο του κόμματος της Χριστιανοδημοκρατικής Ένωσης στην Κάτω Σαξονία τον Ιούνιο του 2008. Στο Ηνωμένο Βασίλειο είναι υποστηρικτής του Συντηρητικού Κόμματος. Στις Ευρωεκλογές του 2014 εξελέγη ευρωβουλευτής της Γερμανίας ως επικεφαλής του ψηφοδελτίου της Χριστιανοδημοκρατικής Ένωσης. Είναι παντρεμένος με την Dunja ΜακΆλιστερ, η οποία είναι επίσης δικηγόρος. Έχουν δύο κόρες που ονομάζονται Jamie Elizabeth και Mia Louise και ζουν στο Bad Bederkesa στην επαρχία Cuxhaven. Ο ΜακΆλιστερ έκανε πρόταση γάμου στη σύζυγό του στη λίμνη του Λοχ Νες, και παντρεύτηκε τον Αύγουστο του 2003, φορώντας μια σκωτσέζικη φούστα. Υποστηρίζει του Ρέιντζερς και το Ανόβερο 96.
Ένωση Λαϊκής Δημοκρατίας

Η Ένωση Λαϊκής Δημοκρατίας ήταν ελληνικό πολιτικό κόμμα της αριστεράς, που ιδρύθηκε το 1941. Ιδρυτής και πρόεδρος του κόμματος ήταν ο Αλέξανδρος Σβώλος. Το 1947 μετονομάστηκε σε Σοσιαλιστικό Κόμμα - Ένωση Λαϊκής Δημοκρατίας. Το 1953 συγχωνεύθηκε με το Δημοκρατικό Κόμμα, στο Δημοκρατικόν Κόμμα Εργαζομένου Λαού.

 Το Σοσιαλιστικό Κόμμα-Ένωση Λαϊκής Δημοκρατίας ιδρύθηκε ως Ένωση Λαϊκής Δημοκρατίας το 1941, κατά τη διάρκεια της ναζιστικής κατοχής, και συμμετείχε στην ομάδα των πολιτικών κομμάτων που συγκρότησαν το Εθνικό Απελευθερωτικό Μέτωπο. Πρόεδρος του κόμματος διατέλεσε ο καθηγητής Αλέξανδρος Σβώλος και γενικός γραμματέας ο Ηλίας Τσιριμώκος. Μετά την κατοχή μετονομάστηκε σε Σοσιαλιστικό Κόμμα-Ένωση Λαϊκής Δημοκρατίας. Το κόμμα συμμετείχε στην κυβέρνηση Εθνικής Ενότητας υπό τον Γεώργιο Παπανδρέου, με τον Αλέξανδρο Σβώλο ως υπουργό Οικονομικών και Εφοδιασμού και τον Ηλία Τσιριμώκο ως υπουργό Εθνικής Οικονομίας, από την οποία ωστόσο παραιτήθηκαν μαζί με τους υπόλοιπους υπουργούς που προέρχονταν από το Ε.Α.Μ.. Ενόψει των εκλογών του 1946 η Κεντρική Επιτροπή του Κόμματος αποφάσισε να απέχει, από τη στιγμή του η κυβέρνηση Σοφούλη δε δέχτηκε δίμηνη αναβολή των εκλογών. Τη στάση αυτή ακολούθησαν και τα άλλα κόμματα της αριστεράς.Το 1950 δημοσιεύτηκε το πρόγραμμα του κόμματος. Στις εκλογές του ίδιου χρόνου συμμετείχε στο συνασπισμό της Δημοκρατικής Παρατάξεως εκλέγοντας οκτώ από τους συνολικά 18 βουλευτές του συνδυασμού. Αντίθετα, στις εκλογές του 1951 δεν κατάφερε να εκπροσωπηθεί στη Βουλή των Ελλήνων, αφού έλαβε 0,23% και δεν εξέλεξε βουλευτές. Στις εκλογές του 1952 συνεργάστηκε εκλογικά με την Ε.Π.Ε.Κ. και το Κόμμα Φιλελευθέρων. Το Σεπτέμβριο του 1953 το κόμμα συγχωνεύθηκε με το Δημοκρατικό Κόμμα, για την ίδρυση του Δημοκρατικού Κόμματος Εργαζόμενου Λαού (Δ.Κ.Ε.Λ.). «Κόμματα και Βουλευτικές Εκλογές στην Ελλάδα 1946-1964», Ηλία Νικολόπουλου, Εθνικό Κέντρο Κοινωνικών Ερευνών, Αθήνα 2000 σελ. 162 και 395. «Το πρόγραμμα του Σοσιαλιστικού Κόμματος ΕΛΔ», http://repository.edik-archives.gr/content/documentfiles/1/00123/019_ocr.pdf Αρχειοθετήθηκε 2016-03-27 στο Wayback Machine. Fleischer, Hagen (1987). «The "Third Factor". The Struggle for an Independent Socialist Policy during the Greek Civil War». Στο: Bærentzen, Lars· Iatrides, John O.· Smith, Ole L. Studies in the history of the Greek civil war 1945-1949. Copenhagen: Museum Tusculanum Press. σελίδες 189–212.
Ρέτζι Λιντς

Ο Ρέτζι Λιντς (γεννήθηκε στις 30 Νοεμβρίου 1994) είναι Αμερικανός καλαθοσφαιριστής του Ηρακλή της Ελληνικής Α1 Κατηγορίας . Έπαιξε κολεγιακό μπάσκετ για τους Μινεσότα Γκόλντεν Γκόφερς. Πήρε μεταγραφή από το Ιλινόις Στέιτ το 2015 και αδράνησε την περίοδο 2015–16. Το 2016, ξεκίνησε ως σέντερ για τους Γκόφερς και κέρδισε τον τίτλο του Καλύτερου Αμυντικού Παίχτη της Χρονιάς του Μπιγκ Τεν αφού σημείωσε το υψηλό μίας χρονιάς των Γκόφερς σε τάπες με 114.

 Ο Λιντς έκλεισε χωρίς συμμετοχή τη χρονιά λόγω των κανόνων μεταγραφής του NCAA. Ο Λίντς ξεκίνησε βασικός σε 33 παιχνίδια για τους Γκόφερς. Κέρδισε τον τίτλο του Καλύτερου Αμυντικού Παίχτη της Χρονιάς του Μπιγκ Τεν αφού κατέγραψε 114 τάπες που ήταν το δεύτερο υψηλότερο σε ολόκληρο το έθνος. Είχε τουλάχιστον 5 κοψίματα σε 11 παιχνίδια κατά τη διάρκεια της περιόδου, συμπεριλαμβανομένου ενός παιχνιδιού όπου σημείωσε 11 τάπες εντός έδρας απέναντι στο Πεν Στέιτ στις 25 Φεβρουαρίου. Ο Λίντς ανακηρύχθηκε ως ο κορυφαίος αμυντικός παίκτης της χρονιάς στην Διάσκεψη του Μπιγκ Τεν. Ενώ βοήθησε επίσης να πάρει τους Γκόφερς στο τουρνουά NCAA και έκανε τη μεγαλύτερη ανατροπή από χρονιά σε χρονιά στην ιστορία του κολεγιακού μπάσκετ. Ο Λίντς έπαιξε τα πρώτα 16 παιχνίδια της χρονιάς για τους Γκόλντεν Γκόφερς έχοντας κατά μέσο όρο 11 πόντους, 8,5 ριμπάουντ, 4,5 τάπες και 2 ασίστ πριν αποβληθεί από το Πανεπιστήμιο αφού κρίθηκε υπεύθυνος για δύο διαφορετικές συνουσιακές επιθέσεις. Ο Λίντς άσκησε έφεση αρχικά για την αποβολή, αλλά απέρριψε την έφεση τον Φεβρουάριο του 2018 Στις 20 Ιουλίου 2018, ο Λιντς υπέγραψε με την εσθονική ομάδα Κάλεβ/Κράμο . Είχε κατά μέσο όρο 7,2 πόντους, 4,5 ριμπάουντ και 2,5 τάπες. Πέρασε την περίοδο 2019-20 για την ομάδα της Α2 Ιταλίας Ουράνια Μπάσκετ Μιλάνο, έχοντας κατά μέσο όρο 11,3 πόντους και 6,5 ριμπάουντ και 3,0 τάπες ανά παιχνίδι. Στις 16 Αυγούστου 2020, ο Λίντς υπέγραψε τριετές συμβόλαιο με τη Λοκομοτίβ Κουμπάν της VTB Λίγκας και του EuroCup . Στις 11 Αυγούστου 2021, ο Λιντς υπέγραψε με τον Ηρακλή της Ελληνικής Α1 Κατηγορίας . Βιογραφικό στους Μινεσότα Γκόλντεν Γκόφερς Αρχειοθετήθηκε 2018-07-01 στο Wayback Machine.
Περούν

Στο προχριστιανικό σλαβικό πάνθεον, ο Περούν είναι ο θεός των καταιγίδων. Λατρευόταν κυρίως από τα ανατολικά σλαβικά φύλα, ειδικά από τους Ρώσους. Ταυτίζεται με το Θωρ της σκανδιναβικής μυθολογίας και το Δία της ελληνικής μυθολογίας. Πιθανότατα ο Περούν να αντικατέστησε τον παλαιότερο θεό Ροδ και να αποτέλεσε την κορυφή του ανατολικού σλαβικού πάνθεου.

 Ειδώλια του Περούν τον απεικονίζουν σαν ένα μεγαλόσωμο άνδρα με ασημένιο πρόσωπο και χρυσά μουστάκια. Σαν πολεμική θεότητα, κρατούσε συνήθως ρόπαλο, τσεκούρι κι ένα τόξο, απ' όπου εκσφενδόνιζε βέλη κεραυνών και αστραπών. Ιερό δέντρο του Περούν ήταν η βελανιδιά, γι' αυτό και πολλές φορές λατρευόταν σε δρυμώνες. Μετά τον εκχριστιανισμό των Ρώσων, η μυθολογική φυσιογνωμία του Περούν ταυτίστηκε με τον Προφήτη Ηλία: η άνοδος του προφήτη στους ουρανούς μέσα σε ένα άρμα από φλόγες θύμιζε τη λάμψη των αστραπών του Περούν.
Το σωφεράκι

Το σωφεράκι είναι μια ελληνική κωμική ταινία του 1953, σε σενάριο και σκηνοθεσία Γιώργου Τζαβέλλα. Η παραγωγή ανήκει στη Φίνος Φιλμ, και πρωταγωνιστούν οι Μίμης Φωτόπουλος και Σμαρούλα Γιούλη.

 Ο Βάγγος Τσιρίκος (Μίμης Φωτόπουλος), ένας αλητάκος ταξιτζής, οδηγεί ένα παλαιού τύπου σαραβαλάκι. Περνά τον ελεύθερο χρόνο του πίνοντας και ξενυχτώντας με διάφορες γυναίκες, ώσπου ερωτεύεται τη Λέλα (Σμαρούλα Γιούλη) και, παρά την αντίδραση της μητέρας της (Λέλα Πατρικίου), βελτιώνεται ο χαρακτήρας του χάρη σε αυτήν. Υπό την επίδραση της Λέλας, ο Βάγγος αποφασίζει να εγκαταλείψει την εργένικη ζωή και να αγοράσει ένα καινούργιο ταξί. Επειδή, όμως, η μητέρα της Λέλας κλειδώνει την κόρη της στο σπίτι επειδή έχει αντιρρήσεις να παντρευτεί τον Βάγγο, αυτός συνεργάζεται με τους φίλους του και την κλέβει. Για να το πετύχει αυτό, χρησιμοποιεί το αυτοκίνητο του αφεντικού του. Η απαγωγή αποτυχαίνει, αφού το ζευγάρι συλλαμβάνεται από την αστυνομία. Στο αστυνομικό τμήμα, η Λέλα κατευνάζει το εξαγριωμένο αφεντικό του Βάγγου, εξηγώντας του τον λόγο για τον οποίο ο υπάλληλός του δανείστηκε το αυτοκίνητό του. Το ζευγάρι καταλήγει να παντρευτεί, μετά και τον εξευμενισμό της μητέρας της Λέλας. Μίμης Φωτόπουλος - Βάγγος Τσιρίκος Σμαρούλα Γιούλη - Λέλα Σπεράντζα Βρανά - Νοικοκυροκόριτσο Έλσα Ρίζου - Κική Κώστας Παπαχρήστος - Γρηγόρης Λέλα Πατρικίου - κυρία Βιργινία Λόλα Φιλιππίδου- Μητέρα Λέλας Νίκος Ρίζος - Μίστος Τζένη Σταυροπούλου - Ευδοξία Θάνος Τζενεράλης - αστυνόμος Παναγιώτης Καραβουσιάνος - οδηγός Γιώργος Λουκάκης - τροχονόμος Γιώργος Βλαχόπουλος - φιλόσοφος Γιάννης Ιωαννίδης - Νέστωρ Νίκος Φέρμας - φυλακισμένος Λόλα Φιλιππίδου - Πολυξένη Κώστας Καρανάσος - άνδρας στο κλαμπ Ερρίκος Κονταρίνης - επιβάτης Πρόκειται για την πρώτη εμφάνιση της Έλσας Ρίζου στον κινηματογράφο, με το όνομα "Έλσα Λαμπροπούλου". Περιλαμβάνεται η πρώτη ηχογράφηση της επιτυχίας "Μια ζωή την έχουμε" σε μουσική Μιχάλη Σουγιούλ και στίχους Γιώργου Τζαβέλλα, το οποίο έδωσε τον τίτλο στην ομότιτλη ταινία του Τζαβέλλα με τον Δημήτρη Χορν και την Υβόν Σανσόν πέντε χρόνια αργότερα. Η ταινία κυκλοφόρησε για πρώτη φορά στις κινηματογραφικές αίθουσες στις 2 Φεβρουαρίου 1953 και, κόβοντας 190.589 εισιτήρια, κατατάχθηκε στην πρώτη θέση ανάμεσα σε 22 ταινίες της ίδιας σεζόν. Κυκλοφόρησε και με τη μορφή ντιβιντί στις 10 Οκτωβρίου 2006. Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, σελ.65 Το σωφεράκι στην IMDb
Νικόλαος Κατσάνος

Ο Νικόλαος Κατσάνος (1930 - 6 Νοεμβρίου 2016) ήταν Έλληνας χημικός, καθηγητής στο Πανεπιστήμιο της Πάτρας. Υπήρξε μέλος της Ένωσης Ελλήνων Χημικών και διαφόρων άλλων επιστημονικών σωματείων και εταιρειών. Εξέδωσε αρκετά βιβλία και έχει δημοσιεύσει πολλά άρθρα και μελέτες σε ελληνικά και ξένα επιστημονικά περιοδικά.

 Γεννήθηκε στη Νέα Αγαθούπολη Πιερίας το 1930 και σπούδασε Χημεία στο Αριστοτέλειο Πανεπιστήμιο Θεσσαλονίκης (Α.Π.Θ.), στο οποίο και αναγορεύτηκε διδάκτορας. Έκανε μετεκπαίδευση στο Ηνωμένο Βασίλειο στον τομέα της ραδιοχημείας και διετέλεσε διευθυντής ερευνητικής ομάδας στο Κέντρο Πυρηνικών Ερευνών "Δημόκριτος". Από τα έργα του κυριότερα είναι τα "Μαθήματα Οργανικής Χημείας" (1968) και "Φυσικοχημεία, βασική θεώρηση", (Έκδοση Τρίτη Συμπληρωμένη, Εκδ. Παπαζήση, Αθήνα 1999, ISBN 960-02-0448-9). Δίδαξε αρχικά στο Αριστοτέλειο Πανεπιστήμιο Θεσσαλονίκης και αργότερα στο Πανεπιστήμιο της Πάτρας (Τμήμα Φυσικής και Χημείας), από το 1969 ως το 1997.Απεβίωσε στις 6 Νοεμβρίου 2016 και κηδεύτηκε από τον ιερό ναό Παναγιάς Παντανάσσης Πατρών. Εμπειρίκειο Επιστημονικό Βραβείο (1972) Βραβείο της Ακαδημίας Αθηνών (1983) Εγκυκλοπαίδεια, Επιστήμη και Ζωή.
Ραμίρο Γκαρθές της Καλαόρρα

Ο Ραμίρο Γκαρθές, ισπαν. Ramiro Garcés (απεβ. 6 Ιανουαρίου 1083) από τον Οίκο των Χιμένεθ ήταν κύριος της Καλαόρρας (Calahorra). Έγινε ισχυρός ευγενής στην περιοχή γύρω από τη Νάχερα και την Καλαόρρα και μία μεγάλη μορφή στις Αυλές της Παμπλόνας και της Καστίλης. Κατά την Ανακατάκτηση προσπάθησε να αποκτήσει το κάστρο Ρουέδα ντε Χαλόν, αλλά έπεσε σε ενέδρα και σκοτώθηκε.

 Ήταν ο δευτερότοκος γιος τού Γκαρθία Γ΄ της Παμπλόνα και της Στεφανίας των Φουά. Αναφέρεται για πρώτη φορά σε ένα καταστατικό τού 1052 ως πρίγκιπας (infante) και συνέχισε να αναφέρεται ως τέτοιος κατά τη βασιλεία τού μεγαλύτερου αδελφού του Σάντσο Δ΄ της Παμπλόνα. Επικύρωσε ένα καταστατικό το 1055 και ένα άλλο, μία χορηγία τού Γκομεσάνο επισκόπου της Καλαόρρα το 1058. Το 1062 δώρισε ιδιοκτησία στη μονή τού Σαν Μαρτίνο ντε Αλβέλδα, που επικυρώθηκε από τον Φορτούν Γκαρθές κύριο της Καλαόρρας. Στη διαθήκη της η βασίλισσα Στεφανία (1066) τού κληροδοτεί κάποια ιδιοκτησία, για την οποία ονομάζεται κύριος του Σάνκτο Στέφανο σε καταστατικό τού Σάντσο Δ΄ (1072). Αργότερα αναμείχθηκε στα πολιτικά δρώμενα της Αραγωνίας. Εκεί σε ένα καταστατικό αναφέρεται ως επίσκοπος της Αραγωνίας· εισήγαγε τον κανόνα του Αγ. Αυγουστίνου στον καθεδρικό του Σαν Πέδρο της Χάκας. Barton, Simon. 1997. The Aristocracy in Twelfth-Century León and Castile. Cambridge: Cambridge University Press. Barton, Simon and Richard A. Fletcher, edd. 2000. The World of El Cid: Chronicles of the Spanish Reconquest. Manchester: Manchester University Press. ISBN 0-7190-5226-2. Catalán, Diego. 1966. "Sobre el «Ihante» que quemó la mezquita de Elvira y la crisis de Navarra en el siglo XI". Al-Andalus, 31(1): 209–35.
New York Nights: Success in the City

Το New York Nights είναι παιχνίδι προσομοίωσης ζωής που αναπτύχθηκε και κυκλοφόρησε το 2005 από τη Gameloft για τα κινητά τηλέφωνα, και το 2009 για το iOS. Ένα sequel με τίτλο New York Nights 2: Friends For Life κυκλοφόρησε αργότερα για το κινητό τηλέφωνο και ένα spin-off, το Miami Nights: Singles in the City κυκλοφόρησε στην ίδια πλατφόρμα, ενώ ήταν προγραμματισμένο για το Nintendo DS. Το παιχνίδι σημείωσε εμπορική και κριτική επιτυχία.

 Το σενάριο του παιχνιδιού εστιάζει στη ζωή ενός χαρακτήρα (άνδρα ή γυναίκας) που έφυγε από την πατρίδα του, Αλαμπάμα, και προσπαθεί να πετύχει στη Νέα Υόρκη. Ο χαρακτήρας έχει μόνο 40 ημέρες για να το πετύχει αυτό, κάνοντας φίλους, βρίσκοντας εργασία, και βρίσκοντας την αληθινή αγάπη, διαφορετικά το παιχνίδι τελειώνει. Ο παίκτης κινεί το χαρακτήρα με το D-pad ή το Num-pad, ενώ μπορεί επίσης να αλλάξει την εξωτερική του εμφάνιση. Μπορεί να συνομιλήσει με άλλους χαρακτήρες και των δύο φύλων, οι οποίοι έχουν διαφορετικές προτιμήσεις, σε συνομιλίες που περιλαμβάνουν τα θέματα πολιτική, κουτσομπολιά, χιούμορ κ.ά. Ο χαρακτήρας μπορεί να αλληλεπιδράσει με το περιβάλλον και να προβεί σε δραστηριότητες και δράσεις, όπως να φάει πίτσα, να κοιμηθεί, να χορέψει κ.ά. Επίσης, μπορεί να επισκεφθεί διάφορους τόπους διασκέδασης και δραστηριοτήτων, όπως γυμναστήριο και μπαρ. Το παιχνίδι σημείωσε μεγάλη επιτυχία, σημειώνοντας 4 εκατομμύρια downloads. Δέχθηκε ευρύτερα θετικές κριτικές. Συγκεκριμένα, το IGN το βαθμολόγησε με 8,8/10, και σχολίασε ότι στο παιχνίδι "υπάρχει πάντα κάτι να κάνει, είναι εύκολο να παίξεις (...) και να προχωρήσεις στην ιστορία, και έχει μία υπέροχη αίσθηση του χιούμορ". Το Pocketgamer το βαθμολόγησε με 8/10, και το χαρακτήρισε ελκυστικό και αστείο, ενώ το GameSpot Asia το βαθμολόγησε με 8,2/10. Επίσημη ιστοσελίδα (κινητό τηλέφωνο) Επίσημη ιστοσελίδα (iPhone)
Έρημος Ντανακίλ

Η έρημος Ντανακίλ είναι έρημος στη βορειοανατολική Αιθιοπία, την Νότια Ερυθραία και το ΒΔ Τζιμπουτί. Βρίσκεται στο Τρίγωνο Αφάρ και έχει έκταση 100.000 τετραγωνικά χιλιόμετρα (10.000.000 εκτάρια) άγονου εδάφους. Η περιοχή είναι γνωστή για τα ηφαίστεια της και την υπερβολική ζέστη, με θερμοκρασίες ημέρας που ξεπερνούν τους 50°C (122°F). Όντας στο Βύθισμα Ντανακίλ, είναι ένα από τα χαμηλότερα και θερμότερα μέρη στη Γη. Κατοικείται από λίγους Αφάρ, που ασχολούνται με την εξόρυξη αλατιού.

 Η τοπική γεωλογία χαρακτηρίζεται από ηφαιστειακή και τεκτονική δραστηριότητα, διάφορους κλιματικούς κύκλους και ασυνεχή διάβρωση. Η έρημος περιλαμβάνει σειρά από λίμνες που σχηματίστηκαν από ροές λάβας. Ανάμεσά τους διακρίνεται η λίμνη Αφρέρα, με αποθέσεις αλατιού στις όχθες της. Η περιοχή πλαισιώνεται ανατολικά από τις Άλπεις Ντάνκαλ, σύστημα ορέων με λίγους ηφαιστειακούς κώνους που κορυφώνονται σε υψόμετρο 2.130 μέτρα, στο όρος Ράμλο. Αποθέσεις αλατιού με πάχος μέχρι 800 μέτρα (2.600 πόδια) πάχους βρίσκονται στο Σαλτ Πλέιν. Άλλες τοπικές λίμνες περιλαμβάνουν τη λίμνη Ασάλε 116 μέτρα (381 πόδια) κάτω από το επίπεδο της θάλασσας και τη λίμνη Τζουλέττι/Αφρέρα (80 μέτρα (260 πόδια) κάτω από το επίπεδο της θάλασσας). Αμφότερες διαθέτουν κρυπτοβυθίσματα στο κοίλωμα Ντανακίλ. Στην περιοχή περιλαμβάνονται πολλά ενεργά ηφαίστεια, συμπεριλαμβανομένων των Μαράχο, Νταμπάχου, Αφντέρα και Έρτα Άλε. Το αλάτι εξορύσσουν οι Αφάρ φορτώνοντας στις καμήλες τους έως και 30 πλίνθους αλατιού με βάρος 4 κιλά η καθεμία. Στη συνέχεια, μετά από ταξίδι δύο ημερών φθάνουν στην κοντινότερη πόλη, χρησιμοποιώντας φρουρούς για τη φύλαξη του εμπορεύματος. Ζυρίνης, Κώστας (15 Νοεμβρίου 2008). «ΑΙΘΙΟΠΙΑ 3 - ΒΥΘΙΣΜΑ ΝΤΑΝΑΚΙΛ, ΠΛΑΝΗΤΗΣ ΑΡΗΣ». Γεωτρόπιο (τεύχος αρ. 448). Αρχειοθετήθηκε από το πρωτότυπο στις 14 Απριλίου 2016. Ανακτήθηκε στις 8 Οκτωβρίου 2016. . «Αιθιοπία: Oι αρχαίοι δρόμοι του αλατιού». naftemporiki.gr. 17 Μαΐου 2013. Ανακτήθηκε στις 8 Οκτωβρίου 2016. . «Ισχυρή σεισμική δραστηριότητα χωρίζει την Αφρική στα δύο». 29 Ιουλίου 2011. Αρχειοθετήθηκε από το πρωτότυπο στις 3 Φεβρουαρίου 2012. Ανακτήθηκε στις 8 Οκτωβρίου 2016. . Morell, Virginia. «Africa's Danakil Desert». National Geographic. Ανακτήθηκε στις 8 Οκτωβρίου 2016. .
Κλινδιά Ηλείας

Η Κλινδιά είναι χωριό και έδρα της ομώνυμης Τοπικής Κοινότητας του Νομού Ηλείας και βρίσκεται 40,58 χλμ. βορειοανατολικά της πόλης του Πύργου σε υψόμετρο 484 μέτρων. Διοικητικά ανήκει στην Δημοτική Ενότητα Ωλένης του Δήμου Πύργου και έχει 304 μόνιμους κατοίκους σύμφωνα με την απογραφή του 2011.

 Η εξέλιξη του μόνιμου πληθυσμού της έδρας της Τοπικής Κοινότητας τον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012) Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Ε.Ε.Τ.Α.Α. - Διοικητικές μεταβολές Κλινδιάς Ηλείας, eetaa.gr. Ανακτήθηκε: 09/09/2016. Ε.Ε.Τ.Α.Α. - Διοικητικές μεταβολές Κοινότητας Κλινδιάς Ηλείας, eetaa.gr. Ανακτήθηκε: 09/09/2016.
Τρίχα

Η τρίχα είναι νηματοειδές βιολογικό υλικό που φύεται από το δέρμα. Αποτελείται από την πρωτεΐνη κερατίνη. Υπάρχουν δύο είδη τριχών, οι τελογενείς, που είναι παχιές και μακριές και οι χνοώδεις που είναι λεπτές και κοντές και αποτελούν το χνούδι. Η λέξη προέρχεται από το μεσαιωνικό τρίχα, προερχόμενο από την αιτιατική "τὴν τρίχα" του αρχαίου ἡ θρίξ (ίδιας σημασίας) < θρίχ-ς < ρίζα θριχ- με προσθήκη του τελικού -ς και ανομοίωση τρόπου άρθρωσης [khs > ks]. Η γενική τριχός προέρχεται από τη γενική θριχός του θρίξ (από το θ. θριχ- με προσθήκη της κατάληξης -ος που είναι χαρακτηριστικό της γενικής τριτόκλιτων ουσιαστικών) με ανομοίωση δασέων [th-kh > t-kh].

 Ο θύλακας της τρίχας είναι το σημείο στο δέρμα από όπου φύεται η τρίχα. Στο θύλακα είναι προσκολλημένοι σμηγματογόνοι αδένες που εκκρίνουν το σμήγμα, ουσία που λιπαίνει τις τρίχες και το δέρμα. Στο θύλακα επίσης αναρτάται και ένας μυς, ο ορθωτήρας μυς της τρίχας που μπορεί και σηκώνει την, συνήθως γερμένη, τρίχα κάθετα στην επιφάνεια του δέρματος. Το μέρος της τρίχας που βρίσκεται πάνω από το δέρμα ονομάζεται στέλεχος. Το στέλεχος αποτελείται από νεκρά κύτταρα που έχουν μετατραπεί σε κερατίνη και από συνδετικό υλικό μαζί με μικρές ποσότητες νερού. Η δομή αυτή της τρίχας εξηγεί γιατί δεν αισθανόμαστε πόνο όταν κόβονται τα μαλλιά. Το στέλεχος της τρίχας αποτελείται από τρία στρώματα. Το εσωτερικό μέρος του στελέχους ονομάζεται medulla και παρατηρείται μόνο σε μεγάλες και χοντρές τρίχες.
Δυσγενεσία προσθίου θαλάμου

Η δυσγενεσία του προσθίου θαλάμου είναι μια διαταραχή της κανονικής ανάπτυξης του προσθίου θαλάμου του οφθαλμού. Οδηγεί σε ανωμαλίες στην δομή του ωρίμου προσθίου θαλάμου, που μπορεί να αυξήσει τις πιθανότητες γλαυκώματος και κερατοειδικής θολερότητας. Η ανωμαλία Πέτερ (ή Πήτερ) είναι μια συγκεκριμένη μεσεγχυματικού τύπου δυσγενεσία στην οποία συνυπάρχουν λευκώματα κερατοειδούς, συμφύσεις μεταξύ της ίριδας και του κερατοειδούς και ανωμαλίες της δεσκεμετίου μεμβράνης, του κερατικού ενδοθηλίου, του φακού και γενικότερα του προσθίου θαλάμου. Επίσης καταρράκτες στον φακό και νυσταγμός δεν είναι σπάνιοι.

 Διάφορες γονιδιακές μεταλλάξεις έχουν συνδεθεί με αυτές τις ανωμαλίες με την πλειοψηφία των εμπλεκομένων γονιδίων να κωδικοποιούν μεταγραφικούς παράγοντες. Εδώ θα θεωρήσουμε τον ρόλο των γονιδίων ΡΙΤΧ2 και FOXC1 σε σχέση με την εμβρυολογία του προσθίου θαλάμου. Η σύγχρονη θεώρηση είναι ότι αυτά τα γονίδια ενεργούν μαζί για να δεσμεύσουν έναν αριθμό από συγκεκριμένα μεσεγχυματικά πρόδρομα κύτταρα κυρίως νευρικής προέλευσης. Η ανάπτυξη φαίνεται να είναι πολύ ευαίσθητη στην γονιδιακή δοσολογία και η διακύμανση των φυσιολογικών επιπέδων των μεταγραφικών παραγόντων φαίνεται να είναι αιτίες για αυτήν την κατάσταση. Διασύνδεση μεταξύ των άνω γονιδίων μπορεί να εξηγεί τουλάχιστον τμηματικά την φαινοτυπική ποικιλία. Pomella, K. M.; Wagner, H. (1998). "Unilateral Peters' anomaly complicated by a corneal tattoo". Optometry and vision science : official publication of the American Academy of Optometry 75 (9): 635–639. PMID 9778695
Εκτάριο

Το εκτάριο (διεθνές σύμβολο ha) είναι μονάδα μέτρησης επιφανείας. Ένα εκτάριο ισούται με 100 άρια ή 10.000 τετραγωνικά μέτρα, δηλαδή 10 στρέμματα. Στην Κύπρο το εκτάριο αντιστοιχεί σε 10 δεκάρια. Το εκτάριο αντιστοιχεί με τετράγωνο του οποίου κάθε πλευρά έχει μήκος 100 μέτρα.

 Η λέξη εκτάριο προέρχεται από την γαλλική λέξη hectare (εκτάρ), η οποία προέρχεται από την αρχαία ελληνική λέξη ἑκατόν και την γαλλική(;) λέξη are, (προφέρεται "αρ"), η οποία είναι επιφάνεια μεγέθους εκατό τετραγωνικών μέτρων. Δηλαδή, εάν ένα Άριο είναι 10μ × 10μ = 100 τ.μ. , τότε ένα εκτάριο είναι 100μ × 100μ = 10.000 τ.μ. Σκάλα (μονάδα εμβαδού) Στρέμμα Άριο Έικρ